b"\n_START_ARTICLE_\nGuillermo V\xc3\xa1zquez\n_START_SECTION_\nResultats destacats en competici\xc3\xb3\n_START_PARAGRAPH_\nFou campi\xc3\xb3 del Paraguai tres anys consecutius, el 2010, 2011 i 2012, el primer cop amb nom\xc3\xa9s 13 anys i batent el r\xc3\xa8cord que ostentava fins aleshores el Gran Mestre Axel Bachmann com a jugador m\xc3\xa9s jove de la hist\xc3\xb2ria del Paraguai._NEWLINE_Fou campi\xc3\xb3 del XXXI Festival Panameric\xc3\xa0 de la Joventut en la categoria Sub-14._NEWLINE_Dos anys seguits, 2011 i 2012, fou campi\xc3\xb3 del Paraguai en la categoria Sub-16._NEWLINE_El 2015 fou campi\xc3\xb3 del Spring Break UTB amb 6 punts de 9, compartint el liderat amb Holden Hernandez, sense haver perdut cap partida i essent el jugador amb menys Elo.\n_START_SECTION_\nParticipaci\xc3\xb3 en olimp\xc3\xadades d'escacs\n_START_PARAGRAPH_\nGuillermo V\xc3\xa1zquez ha participat, representant el Paraguai, en tres Olimp\xc3\xadades d'escacs entre els anys 2010 i 2014, amb un resultat de (+12 =7 \xe2\x80\x939), per un 55,4% de la puntuaci\xc3\xb3. El seu millor resultat el va fer a les Olimp\xc3\xadada del 2014 en puntuar 6 de 9 (+6 =0 -3), amb el 66,7% de la puntuaci\xc3\xb3, amb una performance de 2539."